དྲི་མེད་གཟི་བརྗིད་ལ་མདོ་དྲི་མེད་གཟི་བརྗིད།དྲི་མ་མེད་པ་གཟི་བརྗིད་རབ་ཏུ་འབར་བའི་མདོ།མཛད་མདོ་རྒྱས་པ་སོགས་མཚན་གྱི་རྣམ་གྲངས་དུ་མ་ཡོད།སྟོན་པ་གཤེན་རབ་ཀྱི་རྣམ་ཐར་རྒྱས་འབྲིང་བསྡུས་གསུམ་ཡོད་པ་ལས་རྣམ་ཐར་རྒྱས་པ་དེ་ཡིན།ཁྱུང་པོ་བློ་ལྡན་སྙིང་པོ་ལ་སྟོང་ཆེན་དམུ་ཙ་གྱེར་མེད་ཀྱིས་དུས་རབས་༡༤པ་ཙམ་ལ་སྙན་ཏུ་བརྒྱུད།ཁྱོན་ལེའུ་དྲུག་ཅུ་ཡོད།པོ་ཏི་བཅུ་གཉིས་དྲི་མེད་རྩ་བའི་མདོ་དང་བཅུ་གསུམ་ཡོད།སྤྱིར་བློ་ལྡན་སྙིང་པོ་ལ་སྙན་རྒྱུད་པོ་ཏི་དྲུག་ཅུ་ཙམ་ཡོད།དེ་ལས་མི་ནུབ་མཚན་མདོ་པོད་བརྒྱད།དྲི་མེད་གཟི་བརྗིད་པོད་བཅུ་གཉིས།པད་འབྱུང་བསང་བརྔན།དམ་ཅན་རྒྱ་མཚོ་མཁའ་ལ་རང་བཞིན་གྱི་མངའ་གསོལ།དབྱིངས་ནས་ཐུགས་དམ་གྱི་རྒྱུད་སྐུལ།ཀློང་འདིར་དྲག་པོ་ལས་བཅོལ་སོགས་ཤིན་ཏུ་མང་།དེ་ལས་དྲི་མེད་གཟི་བརྗིད་ནང་དུ་རྒྱལ་གྱི་ལོ་མཛད་བརྒྱད་ཅུ་ཞེས་ལོ་རེ་ལ་མཛད་པ་ཕྱེས་ནས་སྟོན་པ་གཤེན་རབ་ཀྱི་རྣམ་མཛད་པ་ཐར་ཆ་ཚང་བསྟན་པ་དང་།བོན་ལུགས་ཀུན་རིགསྨོན་ལམ་མཐའ་ཡས།སྨན་ལྷ།དགེ་སྤྱོད།གཡུང་དྲུང་རྣམ་འཇོམ།རྣམ་དག་ལ་སོགས་ཆོ་ཀ་བཅུ་གཉིས་དང་།གཞན་ཡང་སྲོག་ཆགས་མི་འདྲ་བ་བཞི་བརྒྱ་ལྷག་གི་མཚན་དང་གཟུགས་དབྱིབས་ཁ་དོག་སོགས་བསྟན་འདུགདཔེར་ན་སེང་གེ་ལ་གསེར་སེང་དང་དུང་སེང་།འདམ་སེང་གངས་སེང་སོགས་དབྱེ་བ་དུ་མ་ཡོད་པ་དང་།དེ་བཞིན་ཏུ་སྟག་ལའང་འཛོམ་དྲུག་ཅན།རི་མོ་ཅན་སོགས་བཞི་ཡོད་པ་དང་།གཟིག་ལ་བཞི་སོགས་ཞིབ་གསལ་བསྟན་ཡོད།ད་ལྟ་བོན་གྱི་བཀའ་འགྱུར་པོད་༡༣ནས་༢༤བར་བཞུགས།གཞན་ཡང་བོད་ཀྱི་བན་བོན་དགོན་གྲོང་དུ་སོང་ན་དྲི་མེད་གཟི་བརྗིད་ཤིང་པར་མ་དང་བྲིས་མ།བྲིས་མ་ལའང་གསེར་བྲིས་དངུལ་བྲིས་སོགས་དུ་མ་མཐོང་དུ་ཡོད།